Levi Woodbury

Levi Woodbury (født 22. desember 1789 i Francestown i New Hampshire i USA, død 4. september 1851 i Portsmouth) var en amerikansk jurist, dommer og demokratisk politiker kjent som USAs niende marineminister under president Andrew Jackson i perioden mellom 23. mai 1831 og 30. juni 1834 og som landets 13. finansminister under presidentene Andrew Jackson og Martin Van Buren i perioden mellom 1. juli 1834 og 3. mars 1841.

 Liv og virke
Bakgrunn 
Levi Woodburys var venn av Mary og Peter Woodbury. Han begynte sin utdannelse ved Atkinson Academy. Han fortsatte ved Dartmouth College før han så fortsatte med studier innen rettsvitenskap i Litchfield i Connecticut.

Karriere
I 1812 innledet han sin karriere som advokat i delstaten New Hampshire. I perioden 1816 til 1823 var han dommer for New Hampshires høyeste domstol, mens han i perioden 1823 til 1824 var guvernør for New Hampshire. I 1825 var Woodbury talsmann i New Hampshire House of Representatives, som er underhuset i delstatens lovstiftende forsamling.

Senator
I perioden 1825 til 1831 var han medlem av USAs senat fra New Hampshire, hvor han som demokratisk senator var en tro tilhenger av daværende president Andrew Jackson. I 1831 ble Woodbury utnevnt til landets neste marineminister av Jackson, et embete han hadde til 1834 da han ble utnevnt til landets neste finansminister. Han tjenestegjorde som finansminister i resten av Jacksons andre mandatperiode, og i hele Martin Van Burens mandatperiode som USAs president.

Fra 1841 til 1845 var Woodbury på nytt medlem av Senatet fra New Hampshire. Under presidentvalget i 1844 støttet han for øvrig James K. Polk, og i 1845 utnevnte Polk han til meddommer i De forente staters høyesterett.

Woodbury døde i embetet den 4. september 1851 i Portsmouth. Fylket Woodbury County i delstaten Iowa og byen Woodbury i Minnesota har for øvrig fått sitt navn etter Levi Woodbury.

 Referanser 

 Eksterne lenker 


  USTreas.gov – Levi Woodbury (1834–1841) – Biografien til Woodbury hos U.S. Department of the Treasury.
  Millercenter.org – Levi Woodbury (1834–1841) – Biografien til Woodbury hos Miller Center of Public Affairs.

Kategori:USAs marineministre
Kategori:USAs finansministre
Kategori:Senatorer fra New Hampshire
Kategori:Guvernører i New Hampshire
Kategori:Høyesterettsdommere fra USA
Kategori:Advokater fra USA
Kategori:Personer fra Hillsborough County i New Hampshire
Kategori:Artikler i sjøfart-prosjektet